Ńdɔ ǹkúkúmá Darius á ngābéndē nə́ bə́ dzə́ŋ á mə̄ndá mə́ ákúmá, é vóm bə́ ngányie bəkálada bə́ édzóe á Babilón, 2ńdɔ̄ bə́ ngákə sɔ́m ḿbāān kálada á ńgungúl tísɔn Ebatan, éwōgē Médian. Kálada te a kɔ́bɔgɔ nâ: "Oyílí ǹkɔ́bɔ. 3Á ḿbū ósú ǹkúkúmá Sírus, ǹkúkúmá Sírus á ngābéndē nâ: Ndá Zambá á Yērúzalɛm. Ndá yayi dúgán lóŋoban é vóm bâyi kǎd və̄ mə̄túnuŋa, bâyi bəlan ai bíbé mə́ndíé yā ósúsúa: ǹtíé yā yób wâyi bɔ̌ mɔŋɔlɔ mə́ mɔ́ məwóm mə́saman, ndam, mɔŋɔlɔ mə́ mɔ́ mə́wóm mə́saman. 4Bod mə́kɔ́g miǹlɔŋ mílɛ́, bilé ǹlɔŋ ḿbɔ̄g, ndá ǹkúkúmá ńdzɔ yâyi yân é byə́m bísə̄ báyi bəlan ai byá étēde. 5Ńdɔ̄ fə̄ bílában bí mvɔ́d ai sílíbǎ yā Ndá Zambá, á Nabukodonosor a ngánɔŋ á tə́mpɛ́l yǎ Yērúzalɛm, a kə́ ai byá á Babilón, bâyi byá dúgan, ḿból yə̄ nâ byə́m bísə̄ bí dúgán á bitɔá á tə́mpɛ́l yā Yērúzalɛm. Wayi byá fudi á Ndá Zambá.”